**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 299**

(protokols Nr. 10, 2. p.)

**Par SIA “Madonas ūdens” pamatkapitāla samazināšanu**

Madonas novada pašvaldībai (turpmāk – “Pašvaldība”) pieder visas pašvaldības sabiedrības ar ierobežotu atbildību “Madonas ūdens”, reģistrācijas Nr. 47103001173, (turpmāk – “Kapitālsabiedrība”) kapitāla daļas.

Apzinot un novērtējot Kapitālsabiedrības pamatlīdzekļus, konstatēts, ka, cita starpā, Kapitālsabiedrībai šobrīd ir pamatlīdzekļi, kas nav nepaciešami tās darbībā. Kapitālsabiedrība Pašvaldībā iesniegusi vēstuli (Pašvaldības lietvedībā reģistrēta 27.05.2025. ar Nr. 2.1.3.1/25/2068), kurā norādīts, ka, pamatojoties uz Pašvaldības ilgtermiņa vajadzībām un tehnikas lietošanas lietderību, Kapitālsabiedrība ierosina nodot Pašvaldības īpašumā tehniku, kura iekļauta Kapitālsabiedrības bilancē.

Šīs izmaiņas nodrošinās, ka Kapitālsabiedrības pamatlīdzekļi, kas tās darbībā nav nepieciešami, tiktu lietderīgi izmantoti.

Kapitālsabiedrības pamatlīdzekļi var tikt nodoti Pašvaldībai kā Kapitālsabiedrības dibinātājam, veicot Kapitālsabiedrības pamatkapitāla samazināšanu.

Kapitālsabiedrība ierosinājusi un piekrīt šādu tās pamatkapitālā ieguldīto pamatlīdzekļu nodošanai Madonas novada pašvaldībai:

* Traktors MTZ-82.1 (izlaiduma gads 1998.), reģistrācijas numurs T7767LA;
* Piekabe (izlaiduma gads 1999.), reģistrācijas numurs P3797LT.

Kapitālsabiedrības pamatlīdzekļu iegādes vērtības apmērs:

|  |  |
| --- | --- |
| **Pamatlīdzekļa nosaukums** | **Vērtība EUR** |
| Traktors MTZ-82.1 (izlaiduma gads 1998.), reģistrācijas numurs T7767LA | 5667,37 |
| Piekabe (izlaiduma gads 1999.), reģistrācijas numurs P3797LT | 31,99 |
| **KOPĀ:** | **5699,36** |

Attiecīgi tiks samazināts Kapitālsabiedrības pamatkapitāls ar kopējo vērtību EUR 5699,36, kas atbilst 5699 pamatkapitāla daļām, jo Kapitālsabiedrības vienas kapitāla daļas nominālā vērtība ir 1 (viens) *euro*.

Publiskas personas kapitāla daļu un kapitālsabiedrību pārvaldības likuma 62. pants nosaka, ka pamatkapitālu drīkst palielināt vai samazināt, tikai pamatojoties uz dalībnieku sapulces lēmumu, kurā iekļauti pamatkapitāla palielināšanas vai samazināšanas noteikumi. Publiskas personas kapitāla daļu un kapitālsabiedrību pārvaldības likums 64. pants nosaka, ka sabiedrības pamatkapitālu samazina, dzēšot daļas. Publiskas personas kapitāla daļu un kapitālsabiedrību pārvaldības likums 66. panta pirmās daļas 9. punkts nosaka, ka tikai dalībnieku sapulcei ir tiesības pieņemt lēmumu par pamatkapitāla palielināšanu vai samazināšanu.

Noklausījusies sniegto informāciju, pamatojoties uz Pašvaldību likuma 10. panta pirmās daļas 21.punktu, 73. panta ceturto daļu, Publiskas personas kapitāla daļu un kapitālsabiedrību pārvaldības likuma 62.pantu un 64. pantu, Komerclikuma 196. panta pirmo daļu, 210. panta pirmās daļas 2. punktu, ņemot vērā 12.06.2025. Finanšu un attīstības komitejas atzinumu, atklāti balsojot**: PAR – 15** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

* 1. Uzdot Madonas novada pašvaldības sabiedrībai ar ierobežotu atbildību “Madonas ūdens”, reģistrācijas Nr. 47103001173, veikt pamatkapitāla samazināšanu – mantiskā ieguldījuma veidā dalībniekam – Madonas novada pašvaldībai nododot pašvaldības sabiedrības ar ierobežotu atbildību “Madonas ūdens” piederošos pamatlīdzekļus: Traktors MTZ-82.1 (izlaiduma gads 1998.), reģistrācijas numurs T7767LA, ar vērtību EUR 5667,37; Piekabe (izlaiduma gads 1999.), reģistrācijas numurs P3797LT, ar vērtību EUR 31,99; ar pamatlīdzekļu kopējo vērtību EUR 5699,36 (pieci tūkstoši seši simti deviņdesmit deviņi *euro* un 36 centi), kas nepieciešami pašvaldības autonomās funkcijas – gādāt par pašvaldības administratīvās teritorijas labiekārtošanu un sanitāro tīrību  īstenošanai, samazinot Madonas novada pašvaldības sabiedrības ar ierobežotu atbildību “Madonas ūdens” pamatkapitālu, dzēšot 5699 daļas, ņemot vērā, ka vienas kapitāla daļas nominālā vērtība ir 1 (viens) *euro*.
  2. Uzdot Madonas novada pašvaldības sabiedrības ar ierobežotu atbildību “Madonas ūdens” kapitāla daļu turētāja pārstāvim pieņemt lēmumu par pamatkapitāla samazināšanu normatīvajos aktos noteiktajā kārtībā un termiņos.
  3. Uzdot Madonas novada pašvaldības izpilddirektoram pēc pamatkapitāla samazināšanas pasākumu veikšanas organizēt nodošanas un pieņemšanas akta sagatavošanu un apstiprināšanu par mantas pārņemšanu no Madonas novada pašvaldības sabiedrības ar ierobežotu atbildību “Madonas ūdens”.

Domes priekšsēdētājs A. Lungevičs

*Lauva 26199545*